NaiveNeuron/SloPal huggingface dataset:
Chren, Martin, poslanec NR SR (2014-06-05):
No, vážený pán Brocka, prehnali ste to. Som teraz rozčarovaný z vášho vystúpenia a som rozčúlený z vášho vystúpenia, ale budem sa snažiť naozaj ovládať. Tento návrh zákona je naozaj technický návrh zákona. Záleží na ňom, aké dôchodky bude mať jeden a pol milióna sporiteľov, ktorí sú v druhom pilieri. Ja som v roku 2004 bo spoluautorom dôchodkovej reformy s viacerými kolegami, v tom istom roku som o dôchodkovej reforme vydal túto knižku (vystupujúci ju ukazuje), neviem, či ste vy niekedy napísali o niečom nejakú knižku, a preto mi na druhom pilieri záleží. A preto, hoci NOVA nemá člena výboru pre sociálne veci, som sa snažil ovplyvňovať vládny návrh, ktorý prišiel do parlamentu, a presadzovať jeho zlepšenie a pozmeňujúce návrhy. A s niekoľkými sa nám to podarilo. Nielen mne, ale aj viacerým kolegom. Úplne jednoznačne kritizujem na tomto návrhu to, že neobsahuje od začiatku možnosť plného programového výberu, a to budeme musieť v budúcnosti zmeniť. Má aj svoje nedostatky, nie je to ideál, ale je to rozhodne menšie zlo. Je mi jedno, či zaň budete hlasovať. Tak ako mi v podstate nezáležalo na tom, že ste sa venovali ústavnej definícii a viac ste sa flákali a vynechali zasadnutia pracovnej skupiny, viac ste na nich neboli, ako boli. Mohli ste aj vy presadiť nejaké riešenia a zlepšenia pre ľudí, ale evidentne vám bolo niečo úplne iné prednejšie, než sa venovať tejto práci a než sa snažiť niečo vylepšiť. A to, že ma obviňujete, že ja som sa o to snažil, že mne na tom záleží, a hľadáte za tým nejaký kšeft, že to hovorí človek, ktorý presadil zmenu ústavy, podľa ktorej budú môcť vydierať sudcov politickí nominanti a Súdna rada, podľa informácií, ku ktorým budú mať prístup, a tým pádom úplne spolitizoval slovenskú justíciu, to ma, to ma naozaj hnevá.
P. Hrušovský, predseda NR SR: (2005-07-01):
návrhu ročnej účtovnej uzávierky Fondu národného majetku Slovenskej republiky za rok 2004 . Nech sa páči.
Viskupič, Marián, poslanec NR SR (2022-12-08):
Ďakujem pekne za všetky reakcie. No, ja sa väčšinou zvyknem vyjadrovať, samozrejme, k financiám, k ekonomike, ale ono to je celé prepojené. Ak zoberieme ľuďom slobodu, ak nebude štát slobodný politicky, môžeme zabudnúť, že bude slobodná ekonomika. Toto je všetko prepojené. A keď sa pozrieme na, na celý svet, tak práve aj slobodné krajiny politicky, ekonomicky, občiansky, to sú tie najúspešnejšie krajiny sveta. Takže aj toto je dôvod, prečo, prečo by sme mali si tú slobodu zachovať a rozvíjať. Samozrejme, práve slobodný človek je schopný a ochotný a nútený vlastne v tom svete uvažovať a práve teda posudzovať tie informácie, hodnotiť ich kriticky, a teda vážiť ich pravdivosť alebo nepravdivosť. No a tu, samozrejme, je dôležité vzdelávanie. To slovo tu ešte nepadlo. To, to je, samozrejme, kľúčové, aby sme zajedno viedli naše deti k slobode, za druhé ich viedli k tomu, aby, aby vedeli rozmýšľať a aby, aby vôbec teda boli schopní byť, prevziať si zodpovednosť za svoj život. Lebo tá sloboda je vždy spojená so zodpovednosťou. A práve toto je to. Ak budú občania zodpovední a slobodní, aj krajina bude fungovať. No len jedno upozornenie. Hovoril som o cenzúre vlastne tej, čo bola počas komunizmu. Čiže ona v deväťdesiatom končila. V deväťdesiatych rokov práve teda už nebola, aby, aby to len teda padlo presne. No a poslednú vec teda, ktorú chcem povedať, že viete, hovorí sa, že kto si nepamätá a nepoučí sa z minulosti, je odsúdený ju zopakovať. Toto, prosím, majme všetci na pamäti. A fakt prehováram, ešte raz teda ďakujem za pripomienky, ale prehováram ku kolegom, ktorí tu nesedia, o slobodu sa veľmi ľahko prichádza práve aj nezáujmom. Toto ma veľmi mrzí, že je nás tu, ešte stále nás tu nie je ani desať. Ďakujem pekne.
Glváč, Martin, podpredseda NR SR (2017-09-14):
Ďakujem. Doplňujúca otázka?
Bugár, Béla, podpredseda NR SR (2018-02-01):
Nech sa páči, prezentujme sa, hlasujme o skrátení lehoty. (Hlasovanie.) Prítomných 140, za 80, proti 48, 12 sa zdržali. Lehotu sme skrátili, nech sa páči, môžme pokračovať.
Puci, Róbert, poslanec NR SR (2013-11-28):
Dajte, prosím, hlasovať o jeho pozmeňujúcom návrhu.
Nicholsonová, Lucia, poslankyňa NR SR (2014-11-10):
Ďakujem pekne. No pani Radičová možno chodila otvárať Pohodu, ale teda určite nenominovala takého človeka do správnej rady nemocnice. Ja si myslím, že tu je pes zakopaný. A chcem sa opýtať, že kde sú teraz, po tomto videu, tí vaši moralisti zo SMER-u, ktorí tu kážu, ako sa ľudia majú a ako sa nemajú správať. To, že tu niektorí z nás vypenili, že majú zvýšený hlas, že povedzme sú pod tlakom nejakých emócií, je spôsobené aj tým, že sme tu niekoľko hodín v kuse a niekoľko hodín v kuse sa pozeráme na vaše teatrálne vystúpenia, na to, ako sa neustále hráte na sociálnych demokratov. A pozrite sa, čo vy ste! Pozrite sa, že jeden z vás, jeden z vás, možno nie je váš člen, ale vy ste ho odniekiaľ vytiahli a dali ste ho, preboha, do správnej rady nemocnice. Veď to je strašné! Nemáte naozaj hanbu pri sebe?! A keď už to vidíte na vlastné oči, že to vidí celé Slovensko, neviete aspoň povedať, prepáčte, urobili sme chybu, mrzí nás to? Neviete to urobiť? Donekonečna sa budete biť za takýchto ľudí? Ďakujem.
Hrnčiar, Andrej, podpredseda NR SR (2016-11-29):
Pán poslanec Krajniak.
Blanár, Juraj, poslanec NR SR (2014-09-16):
Áno, tak sa ospravedlňujem, lebo v poradí mal byť tento zákon. Takže vystúpim potom pri tom. Takže vrátim sa k tej diskusii, ospravedlňujem sa, lebo som zaregistroval, že už ide tento zákon. Takže ďakujem a počkám si na vystúpenie.
P. Paška, predseda NR SR: (2007-10-18):
Nech sa páči, pán poslanec Miššík.
Nicholsonová, Lucia, podpredsedníčka NR SR (2016-04-22):
Pán poslanec Jozef Mihál.
Bugár, Béla, podpredseda NR SR (2018-06-20):
Prezentujme sa a hlasujme o tomto návrhu. (Hlasovanie.) Prítomných 138 poslancov, za 45, proti 10, zdržalo sa 82 poslancov, 1 nehlasoval. Konštatujem, že návrh nebol schválený. Teraz, prosím, pána poslanca Slobodu, aby uviedol hlasovanie v prvom čítaní o návrhu poslancov Beblavého, Dubačovej a Macháčkovej na vydanie zákona, ktorým sa mení a dopĺňa zákon č. 369/90 Zb. o obecnom zriadení (tlač 1037). (Hlasovanie o návrhu poslancov Národnej rady Slovenskej republiky Miroslava Beblavého, Viery Dubačovej a Kataríny Macháčkovej na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 1037.)
Vašečka, Richard, poslanec NR SR (2016-02-11):
Ďakujem za slovo. Ďakujem vám, pán minister, za to, že ste prišli a vyjadrili sa. Ale obávam sa, že keď ste spomínali vo vystúpení hmlisté slohové cvičenie, že je to aj charakteristika, ktorá by mala platiť pre vaše vystúpenie, pretože my sme vás žiadali ako ministra školstva, vedy, výskumu a športu, aby ste v rámci rozpravy o tomto bode podali komplexnú informáciu o konkrétnych krokoch vlády na zlepšenie situácie v školstve a o výsledkoch rokovania so zástupcami Iniciatívy slovenských učiteľov. A pre mňa je naozaj takým kľúčovým prvkom v školstve učiteľ. Viete, dobrý učiteľ dokáže čisto teoreticky učiť aj na zelenej lúke a tá interakcia učiteľ – žiak tam môže prebehnúť. Je super a je veľmi dobré a je potrebné v modernej dobe, tu aby sme postupovali, aby sme mali vybavenie, aby sme mali budovy, a to je všetko dôležité, ale my hovoríme o tom, že treba urobiť zásadný posun v tejto veci, čo sa týka ocenenia učiteľov, ich statusu. A za týmto krokom, verím, budú nasledovať a budú s ním úzko spojené aj ďalšie kroky. Takže, bohužiaľ, vaše vystúpenie ma neuspokojilo a nemám pocit, že ste odpovedali na našu žiadosť, ktorú sme vám adresovali v rámci zvolania tejto mimoriadnej schôdze. Ďakujem.
Kozelová, Monika, poslankyňa NR SR (2021-11-24):
Pán podpredseda, vy ste povedali, že vy máte úroveň, no tak už tá prvá veta, ktorú ste tu použili, to, to bola fakt úroveň. Za druhé vy tu hovoríte o peniazoch? Mňa by tiež zaujímalo, že prečo ste kúpili dve cétečka za, za, za peniaze, za ktoré ste mohli kúpiť štyri, pretože ja si myslím, že aj tomu Liptovskému Mikulášu, aj tej nemocnici v Trstenej by sa tie cétečka asi hodili, keby, keby boli štyri za tie isté peniaze. A vy, vy tu začnete rozprávať o tom, že, že, že prečo sa Sereď nepresťahuje do Banskej Bystrice. No, skúste hľadať prečo. Vy viete vôbec, že kde a v akom priestore sa nachádza Múzeum holokaustu v Seredi, viete to vôbec? Preto sa asi nepresťahuje do Bystrice, pretože je to na pôvodnom mieste záchytného tábora pre, pre odvoz Židov a hlavne Rómov, pretože tam bolo strašne veľa Rómov, a Rómov vlastne sústreďovali práve do záchytného tábora v Seredi. Takže toto je ten dôvod, prečo sa Múzeum holokaustu z Bystrice, teda resp. zo Serede nepresťahuje do Banskej Bystrice. Tak asi toľko k veci. (Potlesk.)
Danko, Andrej, predseda NR SR (2017-10-13):
Ale neboli ste prihlásená. Už pán Sopko reagoval na reakciu. Takže ospravedlňujem sa. Dobre.
Hort, Milan, podpredseda NR SR (2010-10-21):
Ďakujem pani premiérka. A teraz sa spýtam, pani poslankyne, či chce položiť doplňujúcu otázku? Upozorňujem, že najviac na dve minúty môžete reagovať. Nech sa páči.
Číž, Miroslav, doterajší podpredseda NR SR (2010-07-08):
Pán poslanec Ivan Mikloš.
Osuský, Peter, poslanec NR SR (2020-03-20):
Sľubujem. (Potlesk.)
Zajac, Pavol, poslanec NR SR (2012-09-27):
Ďakujem, pán kolega Novotný, za vaše vystúpenie, ale musím vám naozaj povedať, že starostovia, poslanci za KDH sa na mňa obrátili so svojimi pripomienkami k tomuto zákonu, a ja v druhom čítaní ich určite predložím. Pevne verím, že aj spolu, ale naozaj si myslím, že sa na mňa obrátili preto, že nenašli v Košiciach dostatočný priestor na diskusiu a debatu o tomto návrhu zákona. Naozaj by som bol tiež radšej, aby sa to vyriešilo viacej v Košiciach ako tu v pléne Národnej rady. Naozaj sa na mňa obrátili aj s požiadavkami ohľadom prerozdelenia kompetencií medzi mestom a mestskými časťami, to by bol teda naozaj taký podstatný návrh, teda podstatná zmena v tomto návrhu, ktorú som tam nenašiel. Preto, myslím si, že váš procedurálny návrh, aby tento zákon bol vrátený na prepracovanie, poslanci za KDH podporia. Ďakujem.
Ďuriš Nicholsonová, Lucia, podpredsedníčka NR SR (2016-11-29):
Pán poslanec Budaj s reakciou na faktické poznámky.
Kočiš, Eduard, poslanec NR SR (2022-02-03):
Problematika zdravotníctva, tak ako bolo povedané z rozpravy pána poslanca Mazureka, je viac ako dôležitá a to, že problém neriešenia zdravotníckych operácií a zdravotníckej celej sféry je viac ako neriešený. To znamená, že tieto veci sú nieže opodstatnenou kritikou, ktorú tuná vláda dostáva v každú jednu možnú príhodnú chvíľu, ale tieto neriešené situácie naozaj môžu zlomiť tejto vláde krk. A to, že vláda nekoná, neznamená to, že opoziční poslanci na tieto veci nemajú právo poukazovať. Práve naopak, nás, úlohou nás ako opozičných poslancov, opozičných politikov je poukazovať na tieto problémy a každá jedna zodpovedná vláda, ktorú podporuje takáto drvivá väčšina koaličných poslancov, by sa k tejto problematike mala veľmi zodpovedne vyjadrovať. Ale kdežto tento problém nie je riešený a títo vládni poslanci nemajú záujem tento problém riešiť, tak výsledok je asi takýto.
Fico, Robert, poslanec NR SR (2022-12-07):
Pán Lipšic, poprosím vás, keby ste o tom, kto tu je odvážny alebo zbabelý, prednášali sám sebe. Ste právoplatne odsúdený zločinec, ktorý keď nemal ešte tento trestný čin na krku, tak chcel každého, kto zabije človeka na prechode, poslať do väzenia. Potom sa to stalo vám a urobili ste všetko preto, aby ste zostali na slobode. Chcel by som vidieť vašu odvahu a statočnosť, keby vám ráno niekto o piatej vykopol dvere, bez dôvodov vás zadržal, držal v špinavej cele policajného zaistenia neviem koľko hodín a potom posadil bez akýchkoľvek dôvodov na rok a pol do väzby. A po roku a pol by ste dostali rozhodnutie Ústavného súdu, že táto väzba bola nezákonná. Pán Lipšic, kryjete zločiny. Vy tu rozprávate o nejakých elitných vyšetrovateľoch, ktorí sú pripravení zapaľovať svojim kolegom vyšetrovateľom z tímu Oblúk autá kanistrami, prepichovať pneumatiky. Sú to ľudia, ktorí sú pripravení nainštalovať čierne GPS-ká. Sú to ľudia, ktorí otvorene hovoria, že treba nakopať pani Santusovú do p... a nechcem povedať, všade kde. Vy hovoríte chlapské reči. Nie. O všetkom toto vaši krásni prokurátori ako je Šúrek, a budem tie mená hovoriť dookola, Repa, známy to synovec sudcu Najvyššieho súdu pána Kimenta. Či je to Kysel, či je Harkabus, či je to Hruška a ďalší a ďalší. Viete o všetkých zločinoch, ktoré sa páchajú na úrovni NAKA. A preto to znovu zopakujem. To nie je žiadna vyhrážka. Vyvinieme všetko úsilie na pôde Národnej rady Slovenskej republiky a rovnako vyvinieme všetky potrebné iniciatívy smerom k orgánom činných v trestnom konaní, aby ste odišli z Úradu špeciálnej prokuratúry s veľkou hanbou, lebo ste hanbou právneho štátu. Nemáte tam čo robiť. Pán Lipšic, vy ste sa nikdy nemali stať špeciálnym prokurátorom. Bohužiaľ, taká je pravda, krutá, ale taká je.
Šimečka, Michal, podpredseda NR SR (2023-11-16):
Ďakujem veľmi pekne. Pán poslanec Petro.
Grendel, Gábor, podpredseda NR SR (2020-04-23):
Ďalšia pani poslankyňa v rozprave je pani poslankyňa Pleštinská, nech sa páči.
P. Frešo, poslanec: (2007-10-29):
Takže k pani kolegyni Rosovej. Výraz „triedny boj“ je presne to, čo mi prichádza na um nielen pri tejto petícii, ale aj pri niektorých iných vyjadreniach politikov zo strany vládnej koalície. Tým sa dostávam aj k pánu Bobríkovi, ktorý hovorí o vyhláseniach niektorých politikov. Ja by som ho chcel upozorniť, že hovorí o vyhláseniach pána predsedu vlády, ktorý hovorí, že chcete, aby bola jedna zdravotná poisťovňa. Ja chápem, možno pán predseda vlády a váš predseda je i nám tak niektorý politik, ale my ho berieme vážne, nakoľko vy sa podľa neho správate. K pánu Čížovi. Nerozumel som tomu, o akom stavaní sa k referendu rozpráva. Pokiaľ viem, tak skorej v jeho koalícii je strana, ktorej minister vnútra referendum zmaril. Možno toto by mohol si predebatovať na pôde Koaličnej rady. Ale čo sa týka vykladania rokovacieho poriadku a čo sa týka vykladania jeho ducha, ja som spomenul asi legálny spôsob, ale proti duchu demokracie. Pán Číž, to, že tu nie je minister zdravotníctva, to, že tu nie je predseda parlamentu, je jednoducho hanba. To sa nedá nijako obísť tým, že mi poviete, že niekde si to vzadu podrobne prečítali. A čo sa týka tej ekonomickej časti, na ktorú ste reagovali, berte to tak, že ja som s vami o tom polemizoval, nakoľko žiaden iný tak vážny názor som tu nepočul. Ďakujem pekne.
Štefunko, Ivan, poslanec NR SR (2023-12-18):
Ďakujem veľmi pekne. Ťažko rozprávať po dramatičke, ale skúsim to. Ja ďakujem pánovi Szalayovi za to, že nám ukázal, ako je strašne dôležité mať nejakú historickú pamäť. Aj keď krajina, v ktorej žijeme, je ústavne celkom mladá, ale už si vybudovala nejaké inštitúcie a tie inštitúcie v nejakom čase dokázali svoju funkčnosť a vznikli z nejakého dôvodu. V nejakom momente tu príde vládna garnitúra, ktorá si povedala, že potrebuje všetko prebudovať, lebo sa im môže stať, že znova ich niekto nezvolí a že stratia svoje pozície a že budú beztrestní, a tým pádom sa snažia si zmeniť všetky pravidlá tak, aby to bolo zložitejšie ich zhodiť, odvolať, alebo už nezvoliť. A to je presne, preto existujú nezávislé inštitúcie, aby jedna moc nemohla zmeniť, nieže len odbočku urobiť, ale nejaký ako kebyže buď kurz, alebo dokonca, nazvem to tak, že zmeniť šport. My v tomto legislatívnom období sa pravdepodobne budeme snažiť bojovať o to, aby sme si zachovali nielenže demokratický charakter nášho štátu, ale minimálne dvadsať rokov budované inštitúcie, ktoré dokázali už svoju váhu, vplyv a dôležitosť. A každý zásah do nezávislosti napr. regulačných inštitúcií je vlastne zásahom do celej skladačky našej spoločnosti a na toto by sme si mali dávať pozor, lebo sa to stane pravidlom a už sa z toho nedostaneme. (Potlesk.)
Figeľ, Ján, podpredseda NR SR (2013-09-11):
S reakciou, nech páči, Richard Vašečka.
Laurenčík, Milan, podpredseda NR SR (2021-07-23):
Pán poslanec Marek Šefčík, nech sa páči.
Šefčík, Marek, poslanec NR SR (2021-11-30):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali v druhom čítaní do 28. januára 2022 a v gestorskom výbore do 31. januára 2022.
B. Bugár, podpredseda NR SR: (2004-05-14):
Pán poslanec bol posledný, ktorý sa prihlásil do rozpravy. Preto vyhlasujem rozpravu o tomto bode programu za skončenú. Pán podpredseda vlády, chcete zaujať stanovisko k rozprave? Nech sa páči.
P. Farkas, poslanec: (2005-10-27):
Áno, existuje rôzna prax v rámci krajín aj Európskej únie, ale väčšinou v týchto krajinách to funkčné obdobie je obmedzené. Samozrejme, existuje aj jasný bod alebo jasný signál napr. v Taliansku, kde je doživotne zvolený guvernér Národnej banky, ale ja si myslím, že nechceme takýto stav na Slovensku. Na strane druhej pán minister hovoril o tom, aby sme nebrzdili rôznych týchto vysokokvalifikovaných odborníkov, aby nemohli robiť svoju činnosť v bankovej rade, a spomínal vrchných riaditeľov, preto som sa vyjadril aj ja v takom zmysle slova, že tam nejdeme obmedziť ich činnosť a vždy bude záležať na tom, či guvernér ich navrhne, alebo nenavrhne do bankovej rady, a o tom vždy bude rozhodovať vláda a takéto obmedzenie vo vzťahu k tým vrchným riaditeľom nebude v platnosti. A pokiaľ ide o ten počet, tam som na to neútočil, mám maximálne pochopenie a potom vás žiadam o podporu.
Grendel, Gábor, podpredseda NR SR (2023-02-02):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne do rozpravy. Pán poslanec Svrček ako jediný. Nech sa páči, pán poslanec, máte slovo.
Ďuriš Nicholsonová, Lucia, podpredsedníčka NR SR (2017-04-06):
Ďakujem veľmi pekne za slovo, pán predseda. Nebudem ja dlho naťahovať čas ani zdržiavať, lebo prakticky všetko podstatné tu bolo povedané, povedali to kolegovia, ktorí celú noc ťahali a vystupovali v rámci rozpravy. Ja len niekoľko faktov. Čistý deň vedie ako odborný garant niekto, kto má podľa pána poslanca Krajniaka schizofréniu s paranoidnými sklonmi, teda nie je spôsobilý viesť resocializačné stredisko. Pani Natália Blahová má desiatky výpovedí klientov Čistého dňa, ktorí poukazujú na šikanu, ponižovanie, teror a rozdávanie návykových látok deťom, ktoré tam súdy umiestňujú na liečenie drogovej závislosti. Váš argument, kolegovia, že 90 % detí je tam spokojných, je smiešny, lebo ak by išlo čo i len o jedno znásilnené, týrané, ponižované alebo šikanované dieťa, Čistý deň mal prísť o akreditáciu. Preto tvrdím, že sme za celých zhruba 15 hodín nepočuli jeden jediný argument, len urážanie predkladateľky a tlieskanie tých, ktorí sa už nevedia viac vtierať do priazne svojho predsedu, ako tlieskať tomu, keď uráža ženu. Paradoxne, pán minister, vy nemáte inú možnosť zachrániť sa, ako nájsť v sebe zvyšky cti a zložiť funkciu, pretože je jedno, kedy táto vláda skončí, či predčasne alebo či na konci volebného obdobia, pretože vaša agónia touto schôdzou dnes naplno prepukla. A, pán minister, mali by ste myslieť na ten deň po voľbách, keď budete chodiť po kanáloch, lebo Čistý deň vám ľudia tam vonku nezabudnú nikdy. Ďakujem. (Potlesk.)
Laurenčík, Milan, podpredseda NR SR (2021-02-26):
Koniec?
Števulová, Zuzana, poslankyňa NR SR (2023-12-08):
Ďakujem veľmi pekne za slovo a tiež podporujem návrh pána Krátkeho na dopracovanie a vrátenie, teda na dopracovanie. A tiež si myslím, že je veľmi dôležité aj v súvislosti s envirozáťažami sa teda pozrieť na to, akým spôsobom sa vôbec k tomuto zákonu mali možnosť vyjadriť ľudia, ktorých sa to týka, odborníci a odborníčky, a kde je tu vôbec skrytá tá motivácia súčasného vedenia ministerstva životného prostredia predkladať to v skrátenom legislatívnom konaní, pretože v tejto súvislosti ma tiež veľmi znepokojilo to, že minister životného prostredia Tomáš Taraba opäť otvoril tému výstavby kontroverznej vodnej priehrady Slatinka pri Zvolene, čo má byť práve z dôvodov vody pre jadrovú elektráreň v Mochovciach, no a vieme, že za celoživotný boj, v podstate od osemnástich rokov v skutočnosti dostala kedysi Bielu vranu pani Martina Paulíková, ktorá 30 rokov bojovala práve proti tejto výstavbe tej kontroverznej priehrady v Slatinke, ktorá by sa teda stavať nemala. A ja mám pocit, že pán minister Taraba nám tu predkladá tieto zákony v skrátenom legislatívnom konaní preto, aby vlastne nemusel počúvať hlasy odborníkov a odborníčok z oblasti ochrany životného prostredia a ochrany klímy, ktorí bojujú či už teda proti environmentálnym záťažiam, alebo proti iným negatívnym javom na poli ochrany životného prostredia, lebo mám pocit, že so zmenou vedenia sa to ministerstvo životného prostredia bude iba odkláňať od tej ochrany, pretože navrhovať zákon v skrátenom legislatívnom konaní, ktorý zjavne nie je v prospech odstránenia environmentálnych záťaží a je skôr v prospech biznisov, je veľmi podobné, ako navrhovať, aby sa vystavala tá vodná priehrada Slatinka, a teda veľmi škodlivé pre nás všetkých a... (Prerušenie vystúpenia časomerom.)
Grendel, Gábor, podpredseda NR SR (2022-09-22):
Ďakujem, pán minister. Dávam teraz slovo poverenej členke výboru pre zdravotníctvo pani poslankyni Monike Kaveckej, aby informovala Národnú radu o výsledku prerokovania návrhu vlády vo výbore.
Laššáková, Jana, podpredsedníčka NR SR (2013-09-05):
Pán poslanec, pokračujte, pán minister vás počuje. (Reakcia z pléna.) Ale je prítomný. Kde máte napísané v rokovacom poriadku, že má sedieť tuto na svojom mieste? (Ruch v sále.) Na interpeláciách je prítomný. (Reakcie z pléna.) Je zastúpenie vlády. (Reakcie z pléna.) Nerobíme si srandu. (Ruch v sále, mlčanie vystupujúceho.)
Bugár, Béla, podpredseda NR SR (2018-02-06):
Potom sa to upravilo. Ja som tiež pozeral, potom bolo už 804.
P. Hrušovský, predseda NR SR: (2005-03-17):
Poprosím teraz pána poslanca Chovanca, aby z poverenia výboru pre zdravotníctvo predniesol Národnej rade Slovenskej republiky návrhy uznesení k návrhu poslanca Národnej rady Slovenskej republiky Igora Šulaja na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov (tlač 1067). Nech sa páči, pán poslanec Chovanec.
Takáč, Richard, poslanec NR SR (2020-07-23):
Ďakujem veľmi pekne. Vážený pán bývalý minister financií, ja ti chcem veľmi pekne poďakovať za ten tvoj prednes a za tie informácie, ktoré si tu poskytol, lebo myslím si, že sme konečne počuli tie, tie pravé čísla a nie to zatajovanie zo strany či predsedu vlády, alebo ministra financií. Ja tomu nedokážem pochopiť, keď minister financií s premiérom nám idú hovoriť o tom, že krajina na roky 2021 a ´27 dostane vyše 40 mld. a každý súdny a normálny človek, čo vie, vie počítať, keď si to všetko spočíta, tak zistí, že na tieto roky budeme mať necelých 14 mld. Ja si myslím, že toto je strašné zavádzanie občanov na Slovensku a treba presne toto všetko pomenovať. A tak ako tu už bolo povedané, to odvolávanie tu nie je kvôli tej diplomovej práci, to je len tá čerešnička na tej torte navrchu, ale to gro, tá podstata je v tom, že tu hrozí veľká nezamestnanosť a ekonomicky taká kríza, že keď bude táto vláda takto ďalej pokračovať, tak sa z toho vôbec nedostane.
Paška, Pavol, predseda NR SR (2014-03-26):
Pán poslanec, chcete reagovať? Nie. Pán poslanec Mihál do rozpravy, nie je tu. Takže dávam možnosť prihlásiť sa do rozpravy ústne. Končím možnosť sa prihlásiť. Štyria páni poslanci, traja páni poslanci. Pán poslanec Hlina.
Janckulík, Igor, poslanec NR SR (2019-04-05):
Ďakujem za slovo. Vážený pán podpredseda, my ideme hlavne odvolávať pána Érseka aj z dôvodu, že sa neplní programové vyhlásenie vlády. Vieme, že príprava trvá osem až desať rokov, potom samostatná realizácia tiež nejaké roky. Ale treba povedať, že minister Érsek vedel, do čoho ide, lebo pôsobil na ministerstve dopravy ako štátny tajomník v rokoch 2010 až 2012 a následne v roku 2016. Mám pred sebou strategický plán prípravy rýchlostných ciest z dňa 13. januára 2017. Vtedy pán Érsek už bol ministrom dopravy a keď pozriem si tie dátumy, tak z tých dátumov a konkrétnych ciest, ktoré by sa mali realizovať, tak je tu až desať posunov, desať posunov určitých rýchlostných ciest. A ten posun je od jedného až do piatich rokov. Takže to je dosť veľmi smutné. Ja nehovorím, že za všetko môže pán Érsek. Ale má na to tím ľudí, ktorých by mal kontrolovať, prizerať, aby dodržiavali tieto termíny. Ďakujem.
P. Hrušovský, predseda NR SR: (2005-05-17):
(Hlasovanie.) 148 prítomných, 107 za, 3 proti, 37 sa zdržalo, 1 nehlasoval. Návrh sme schválili. Nech sa páči, pani poslankyňa Antošová. Zapnite pani poslankyňu Antošovú.
Laššáková, Jana, podpredsedníčka NR SR (2013-06-20):
Pán poslanec Daniš, nech sa páči.
Hrušovský, Pavol, predseda NR SR (2011-10-21):
Hlasujeme. (Hlasovanie.) 146 prítomných, 79 za, 67 sa zdržalo. Schválili sme návrh. Prosím ďalší návrh.
Gröhling, Branislav, minister školstva, vedy, výskumu a športu SR (2021-09-21):
Vážený pán predsedajúci, kolegyne a kolegovia, ministerstvo školstva, vedy a výskumu a športu predkladá návrh zákona, ktorým sa mení a dopĺňa zákon č. 245 o výchove a vzdelávaní (tzv. školský zákon) – ten nosný zákon, ktorý my vnímame v rámci školstva – a o zmene a doplnení niektorých zákonov v znení neskorších predpisov. Návrh zákona sa predkladá na základe cieľov vyjadrených v Programovom vyhlásení vlády Slovenskej republiky na obdobie 2021 – 2024 aj na základe aplikačnej praxe jednotlivých požiadaviek. Cieľom návrhu zákona, pre mňa aspoň tie najdôležitejšie, ktoré spomeniem, je zefektívnenie procesu prijímacieho konania na vzdelávanie na stredných školách, otvorenie trhu s edukačnými publikáciami a ešte presnejšie zadefinovanie, komplexná zmena systému poradenstva a prevencie – to je problematika, ktorá nás ťaží aj v súčasnom období v rámci podpory asistentov, v rámci podpory aj vzdelávania, aj v rámci možno národnostných menšín a nejakým spôsobom vysporiadaniu sa s jednotlivými problémami, ktoré dlhé roky nás tu ťažia – a zosúladenie systému hodnotenia žiakov v základných školách a v stredných školách, kde sme mali niektoré aplikačné problémy, ktoré teraz vyčistíme, úprava maturitnej skúšky s dôrazom na zabezpečenie vyššej miery, variability predmetov, z ktorých môžu žiaci stredných škôl maturitnú skúšku už vykonávať, zavedenie, ak by nás teraz sledovali nejakí maturanti, tak toto ustanovenie bude platiť až v tom ďalšom školskom roku v rámci jednotlivých, v jednotlivých zadefinovaní maturity alebo v tom rozšírení už v tomto školskom roku, kde si budú môcť vybrať ďalšie predmety, resp. si ich následne aj posúvať v tých ďalších školských rokoch, zavedenie štátneho výchovného programu, ktorý môže byť vzorom pre výchovný program školských zariadení, čo vyšlo z požiadaviek aplikačnej praxe, rozšírenie dištančného vzdelávania v dennej forme štúdia ako systémové opatrenie, už spomínané zavedenie pojmu národnostné školy a národnostné školské zariadenia. Pán poslanec, ja som vás neoslovil, ospravedlňujem sa, že vy ste tiež reagovali v rámci tej problematiky, ale môžme sa o tom rozprávať či už teraz, alebo následne na výbore v rámci aj druhého čítania. Zároveň sa vytvára rámec na väčšiu variabilitu pôsobenia škôl s viacerými organizačnými zložkami v rámci jednej právnickej osoby, kde je možnosť vytvárania či už klastrov, alebo spájanie jednotlivých škôl. A to by mali byť také tie najzákladnejšie veci, ktoré, ktoré mňa oslovujú, o ktorom sa môžme diskutovať, ale je, sú tam ďalšie, ďalšie opatrenia, ktoré môžu byť aj nosnými témami vás. Ja ďakujem veľmi pekne zatiaľ.
M. Číž, podpredseda NR SR: (2008-03-27):
Vyžrebovanú otázku č. 5 položil pán poslanec Gábor Gál. Položil ju ministrovi vnútra Slovenskej republiky a podpredsedovi vlády Robertovi Kaliňákovi a otázka znie: „Pán minister, motokros nepatrí do lesa, prečo polícia nezakročí voči týmto osobám?“ Tak ako bolo oznámené, v zastúpení pána ministra Kaliňáka bude odpovedať minister obrany, pán minister Baška. Má slovo. Poprosím oznámiť ukončenie odpovede.
Blaha, Ľuboš, podpredseda NR SR (2023-12-18):
Pán poslanec Igor Matovič, nech sa páči.
P. Hrušovský, predseda NR SR: (2005-09-23):
Na prijatie platného uznesenia je potrebný súhlas nadpolovičnej väčšiny všetkých poslancov Národnej rady Slovenskej republiky. (Hlasovanie.) 107 prítomných, 106 za návrh, 1 nehlasoval. Návrh uznesenia Národná rada schválila. Teraz žiadam pána predsedu Zahraničného výboru poslanca Pašku, aby Národnej rade predložil návrh uznesenia k návrhu na vyslovenie súhlasu Národnej rady Slovenskej republiky s Dohodou o partnerstve a spolupráci medzi Európskym spoločenstvom a Európskym spoločenstvom pre atómovú energiu a ich členskými štátmi na jednej strane a Tadžickou republikou  na strane druhej . Nech sa, páči pán poslanec.
Baránik, Alojz, poslanec NR SR (2022-02-15):
Pán kolega Pročko, vy s týmto svojím prejavom sa dostávate do nebezpečnej zóny, v ktorej pred tým pôsobil istý poslanec a mal z toho veľké problémy, tak dávam vám to ako kolegiálnu výstrahu, že teraz po vás pôjdu sudcovia, ktorým sa to, ako veci fungovali doteraz, veľmi páčilo. Sa im to páčilo. Takže pozor na to, kritika sudcov, ktorí berú, je tu spojená aj s nejakými následkami. Ale pokiaľ ide o podstatu veci, tak môžem s vami naozaj ja len súhlasiť, že korupcia na súdoch je všadeprítomná a že dobrých sudcov je veľa, ale nie dosť a toto, čo sa snažíme týmto zákonom priniesť, je len jeden z prostriedkov na to, aby sme tú korupciu zlomili a aby sa sudcom v budúcnosti nevyplatilo brať za rozhodovanie. A tie iné prostriedky, tie ešte predpokladám len prídu, hoci mnohé z nich už aj boli implementované, ale veci ako prokuratúra, generálny prokurátor, ktorý je človek na správnom mieste, aby advokácia ako organizácia, ktorá v podstate funguje ako mašinéria na poskytovanie úplatkov, aby aj tieto precitli do novej doby a aby napriek tomu, čo sa tu deje pochopili... (Prerušenie vystúpenia časomerom.)
P. Paška, predseda NR SR: (2008-09-11):
(Hlasovanie.) 128 prítomných, 127 bolo za, 1 nehlasoval. Návrh sme schválili.
Abrhan, Pavol, poslanec NR SR (2016-02-11):
Ďakujem pekne. Nečakal som, že práve pán poslanec Záhumenský zareaguje, ale, prosím, ak to chceš, no tak dvakrát si bol vykázaný ako neprítomný, nehnevaj sa, pri obidvoch týchto hlasovaniach. Tak to je fakt, ktorý je tu uvedený vo výpise. Tak asi si nebol v robote, keď si bol neprítomný. Čiže toto ostane pre históriu. A je tam ďalšie, znovu opakujem, podobné, čo nechcem menovať. Ale som čakal, že aspoň ak sa už treba k tomu vyjadrovať, tak teda k tomu rozpočtu by to malo byť. Veď ak je prioritou pre vás školstvo, ak vy máte v programovom vyhlásení, že budete posilňovať finančné zdroje naň, no tak logicky by sa čakalo, že v roku 2016 tam dáte toho viac ako v roku 2015. Ale vy ste to urobili opačne. A nielen to ste urobili, Martin Fronc v rámci pozmeňujúcich návrhov predložil návrhy, kde to navrhoval navýšiť. Vy ste boli proti tomu. Tak tomuto nerozumiem. Proste nemôžu byť slová iné ako skutky pri hlasovaní. Učitelia požadujú zmeniť kreditný systém. Povedzte, za štyri roky čo ste v tomto urobili. Posunuli ste to na riešenie na ďalšiu vládu a znovu budete len sľubovať to, keď vám ľudia dajú znovu, povedzme, ďalšie štyri roky na to. Ale dneska už, žiaľ, je tá situácia pre vás taká, že mnohí tí pedagógovia, mnohí rodičia detí vám v tomto už neveria.
Glváč, Martin, podpredseda NR SR (2016-05-17):
Ďakujem veľmi pekne. Chce reagovať pani ombudsmanka?
Bittó Cigániková, Jana, poslankyňa NR SR (2022-10-19):
No, tak sme počuli všetko možné, len nič k obsahu zákona. Pán Kuffa, ja by som vám chcela povedať možno novinku. Toto nie je o vás. Nie je to ani o Biblii, ani o Kuffovcov... ani o, o... Kuffovcoch, ani o poľnohospodárstve. Vy nie ste obeť. Toto je o obetiach vašej nenávisti, vašej rétoriky a vášho strachu zo všetkého, čomu nerozumiete.
Laššáková, Jana, podpredsedníčka NR SR (2015-02-04):
Páni poslanci, poprosím vás, (reakcia z pléna) ale nebudeme sa, nebudeme sa rozprávať. Nech sa páči, pán minister, pokračujte.
V. Veteška, podpredseda NR SR: (2004-07-06):
M. Maxon, poslanec: Pán kolega, nemusíte mať obavu, že budem hovoriť dlho, pretože som to chcel povedať vo faktickej poznámke. Pán predseda ústavnoprávneho výboru, teraz som trošku na rozpakoch, lebo to, čo ste obsahovo hovorili v prvej časti, to je všetko súčasťou správy výboru. Vy ste boli splnomocnený ako spravodajca, a to, čo ste nám chceli povedať, tak malo odznieť v rozprave,  nie v správe spravodajcu. Takže ja len pre poriadok. V súlade s rokovacím poriadkom sme mali postupovať takýmto spôsobom. Obsahovo z hľadiska toho, či je Ústava Slovenskej republiky trhací kalendár, alebo nie je, tak s obsahom vášho vystúpenia súhlasím, len mali by sme dbať aj na procedúru.
A. Belousovová, podpredsedníčka NR SR: (2009-09-10):
Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, predsedovi tohto výboru poslancovi Tiborovi Cabajovi. Nech sa páči.
Jurinová, Erika, podpredsedníčka NR SR (2012-09-12):
Ďakujem pánovi poslancovi. Týmto sme vyčerpali posledného prihláseného do rozpravy. Uzatváram rozpravu. A pýtam sa, či chce pán minister? Nech sa páči, zareagovať.
Grendel, Gábor, podpredseda NR SR (2022-09-30):
Ďakujeme, pán minister. Dávam slovo spoločnému spravodajcovi z ústavnoprávneho výboru pánovi poslancovi Alojzovi Baránikovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Pčolinský, Peter, podpredseda NR SR (2023-01-26):
Ďakujem. Uzatváram možnosť na vaše vystúpenie. Jedna faktická. Pán poslanec Vetrák, nech sa páči.
A. Belousovová, podpredsedníčka NR SR: (2007-09-19):
Faktické poznámky na vystúpenie pána poslanca, pána podpredsedu Horta, majú pani poslankyňa Vaľová a pani poslankyňa Nachtmannová. Uzatváram možnosť prihlásiť sa s faktickými poznámkami. A slovo má pani poslankyňa Vaľová. Nech sa páči.
T. Galbavý, poslanec: (2004-05-12):
Poprosím vás, hlasujme.
Glváč, Martin, podpredseda NR SR (2017-09-13):
Ďakujem. Trošku upozorňujem, pán poslanec ma upozornil a má pravdu, pani poslankyňa, keď odprezentujete nabudúce pozmeňovací návrh, tak tým končíme. Má pán poslanec pravdu. (Reakcia z pléna.) Nie, nie! Pani poslankyňa, kľud! Má pravdu, takže budeme to dodržiavať. To znamená, že už sa nedovysvetľováva potom, to znamená, vystúpenie končí prečítaním pozmeňujúceho návrhu. Ďakujem. A do rozpravy... (Reakcie z pléna.) Haló, je tu, má pravdu. Takže pýtam sa, či... S faktickými poznámkami traja poslanci. Ukončujem možnosť prihlásiť sa. Pán poslanec Sloboda.
V. Veteška, podpredseda NR SR: (2005-06-30):
L. Polka, poslanec: Ďakujem pekne, pán podpredseda. Mám tu pripravených 15 strán, by som povedal, veľmi kritických poznámok na prácu polície a aj na prácu v rezorte ministerstva vnútra. Len tak na margo veci prvá poznámka: je 30. 6. 2005 a prerokúvame správu za rok 2004. To nie je problém asi rezortu, ale problém organizácie práce vlády a parlamentu. Ešte k tomu, boli tu prerokované správy ombudsmana, generálneho prokurátora a tam sa priamo táto správa žiadala, nechápem, prečo nebola zaradená. Pokiaľ ide o tie kritické poznámky, myslím si, že ste si mnohí prečítali stanovisko alebo polemický názor prof. Miroslava Kusého a potom následnú reakciu SME redaktora Javůrka, hovoria za všetko, pokiaľ ide o niektoré posledné zákroky polície. Tým, ktorí chcú viacej v tomto smere sa dopočuť, odporúčam, asi príde už do našich kín film V mene otca. Je to film o boji polície s organizáciou IRA z roku 1974 a mám vážne obavy, vyjadrujem vážne obavy, aby sa aj naša polícia nedostala do problémov, že by sa po 30 rokoch musel britský premiér ospravedlniť rodinným príslušníkom tých, ktorí prežili 15-ročné väzenie na základe vyfabrikovaných vypočúvaní aktérov týchto udalostí. Polícia pracuje skutočne v ťažkých podmienkach, v zložitej situácii, keď si mnoho bláznov mýli naše cesty so svojimi nejakými terénnymi, alebo teda so skúšaním svojich pretekárskych schopností. Viete, to, čo tu povedala kolegyňa, no tak ťažko situáciu hodnotiť, či má byť policajt v uniforme, alebo nemá byť v uniforme, keď ide blázon na 800-, 900-kubíkovej motorke a je v trenírkach, v tielku, s holou hlavou. Chcel by som odporučiť príslušným funkcionárom trasu Pezinok – Pezinská Baba – Malacky, kde v piatok, sobotu, nedeľu tzv. darcovia krvi robia všetko možné pre to, aby sa čo najskôr zabili. Policajtov je tam málo. Akcie Jastrab sú jednorazové, sú účinné samozrejme, klobúk dolu, ale vyčerpávajú nesmierne policajtov a potom ten efekt v ďalšom týždni je takmer nulový. Takže, dámy a páni, vzhľadom na túto málopočetnú, chcel by som vám dlho o tom rozprávať, ale nebudem vás s tým trápiť, tak mi dovoľte, aby som pri príležitosti 50. výročia narodenia ministra dopravy Pavla Prokopoviča svoju krátku anabázu ukončil. Ďakujem pekne za pozornosť. (Potlesk.)
Laššáková, Jana, podpredsedníčka NR SR (2014-11-10):
Na vystúpenie pána poslanca s faktickými poznámkami 16 pánov poslancov. Končím možnosť prihlásiť sa s faktickými poznámkami, posledný bol pán poslanec Zsolt Simon. Mám pocit, že áno, poprosím vás na prvú stranu, Číž, Jurzyca, Kaník, Viskupič, Novotný, Martvoň, Nachtmannová, Kéry, poďme na ďalšiu stranu, Petrák... (Reakcie z pléna.) Tak sa znova, ak vás môžem poprosiť, najlepšie na koniec. Šestnásť, posledný je pán poslanec Brocka. Končím možnosť prihlásiť sa s faktickými poznámkami. Len by som chcela uviesť, že pán predseda vlády sleduje rokovanie Národnej rady, ale na Úrade vlády plní svoje povinnosti. Nech sa páči, pán poslanec Číž.
Viskupič, Jozef, poslanec NR SR (2011-09-14):
Pán kolega poslanec a bývalý predseda parlamentu, ja som udivený, ako ste začali. Vy v tej metafore z prvorepublikovej si dovolíte, a takú nehoráznosť ja som tu ešte nezažil, hovoriť o rétorike ministra a o rétorike premiéra, premiérky Slovenska ako o rétorike, ktorá bola odkiaľ? Z bordelu? Bolo to skutočne tak? Ako ja som toto ešte nepočul. Počul som, že ste nazývali túto snemovňu a obviňovali ju z krčmových rečí a podobne, ale toto, toto si myslím, že si pri precitlivelej reakcii, akú mal váš predseda, nezaslúži nikto z exekutívy, a myslím, že si to nezaslúžia ani uši vašich kolegov, ani nás. Ja by som na tomto, tak ako vy ste hovorili, si vyprosil, aby ktokoľvek tu v tejto snemovni bol obviňovaný z toho, že má rétoriku podobnú, ako za prvej republiky mali rétoriku tí, ktorí navštevovali bordely. Ďakujem.
Zmajkovičová, Renáta, podpredsedníčka NR SR (2012-06-27):
S faktickými poznámkami na vystúpenie pána poslanca štyria poslanci. Uzatváram možnosť faktických poznámok. Pán poslanec Chren.
P. Paška, predseda NR SR: (2010-03-02):
(Hlasovanie.) 116 prítomných, 78 za, 20 proti, 13 sa zdržalo, 5 nehlasovali. Sme v treťom čítaní . Otváram rozpravu. Pýtam sa, či má niekto záujem vystúpiť. Nie. Vyhlasujem rozpravu za skončenú a budeme hlasovať.
Bugár, Béla, podpredseda NR SR (2018-05-24):
Na vystúpenie pána poslanca s faktickými. Prepáčte, poslední traja môžte vystúpiť len, teda môžte sa prihlásiť len do tej doby, kým ešte pán, teda pán poslanec, ktorý vystupuje, hovorí, potom už nie. Takže nabudúce, už som vás... (Reakcie z pléna.) Nie. Už som vás ixkrát upozorňoval, keď som začal o tom hovoriť, že na vystúpenie pána poslanca, už nehovoril a vtedy ešte ďalší traja sa prihlásili, takže nabudúce to nebudem akceptovať. Takže dvanásti páni poslanci. Končím možnosť. Ten procedurálny, neviem, čo tam hľadá. Takže, pani poslankyňa Remišová, nech sa páči.
Pellegrini, Peter, podpredseda NR SR (2020-04-24):
Pán poslanec Kotleba.
Zmajkovičová, Renáta, podpredsedníčka NR SR (2013-06-21):
Pán poslanec Přidal.
Hrušovský, Pavol, podpredseda NR SR (2010-10-13):
Panie poslankyne, páni poslanci, pán spoločný spravodajca nechce vystúpiť k rozprave, preto prerušujem rokovanie o tomto bode programu. Ďakujem, pán poslanec, za spoluprácu. A poprosím pána podpredsedu vlády a ministra práce, sociálnych vecí a rodiny, aby z poverenia vlády Slovenskej republiky Národnej rade uviedol a odôvodnil vládny návrh zákona, ktorým sa mení zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov . Nech sa páči, pán podpredseda vlády, máte slovo.
Hrnčiar, Andrej, podpredseda NR SR (2018-11-21):
Pán poslanec Krajniak. Nechce vystúpiť. Pán poslanec Osuský.
Kaliňák, Robert, podpredseda vlády a minister vnútra SR (2014-10-16):
Ďakujem, pani predsedajúca. Vážené panie poslankyne, páni poslanci, pán poslanec Hlina, môžete zabaliť – to sa ani nehodí povedať čo – do ľubovoľného ružového obalu, furt to bude to isté. Čiže keď sa rozhodnete nerešpektovať zákon o rokovacom poriadku, tak ho proste nerešpektujete bez ohľadu na to, akú spásonosnú myšlienku máte. Ale to je vaša obľúbená vlastnosť a vy ju robíte stále a vidím, že už aj rezignovala pani predsedajúca na to, aby proste vás na to upozornila. Ale tým reprezentujete len svoj vzťah k rešpektovaniu zákonov a tým aj ukazujete ostatným ľuďom, že vám je to jedno! Lebo keď vy si myslíte, že máte pravdu, tak môžte všetko. To je prvá vec. Po druhé. Myslím si, že všetky tie pamiatky, ktoré sa nachádzajú na Hrade, sú zachovávané. A opätovne nemá význam vás o tom presviedčať. To je vlastne úplne jedno. Čiže ani to robiť nebudem. To, čo je vecná vec, to bola pripomienka pána poslanca Beblavého. Priznám sa vám, že vám tak spakruky ani nepoviem. Viem, že tam nejaké dve-tri veci tomu bránia, aby to bolo nepretržité. Súvisí to s tým, že vy vlastne to, čo je, naozaj v tejto súvislosti máme zákon o nedovolenom ozbrojovaní, teda trestný čin nedovoleného ozbrojovania. A preto v tom období sme mimoriadne citliví na to, keď niekoho aj stíhame za nedovolené ozbrojovanie, pretože vtedy to aj pri tom prvom kole amnestie bolo, že budú hovoriť: „No, viete, ja som práve bol na ceste do obvodného oddelenia PZ odovzdať zbraň počas zbraňovej amnestie,“ napriek tomu, že ju mal pri sebe. Čiže je to zaujímavý nápad a priznám sa, že je to dobrá myšlienka. Ale neviem, či úplne sme to schopní zrealizovať. Ale ak to budeme schopní zrealizovať ako nepretržitý fakt, že v určitých okolnostiach osobitného zreteľa... (Reakcia z pléna.) Jaj, že nech to nie je zákon. Nie, to je preto, že to je trestný čin. To je vlastne to, že na chvíľku je, mohli by sme to uprieť a urobiť nejakú blanketu v Trestnom zákone, že za určitých okolností, keď povie ministerstvo, tak niektoré trestné činy nie sú trestné? Áno. Jasné. Zamyslím sa. Dobrý, dobrý nápad. Ako v každom prípade dobrý nápad. Všetky... (Reakcia z pléna.) Prehovoril poľovník práve. (Zasmiatie sa v sále.) Takže ďakujem, ďakujem všetkým za podporu tohto zákona. Všetko dobré.
Gabániová, Darina, poslankyňa NR SR (2011-09-14):
... ďalších 24,8 mld. slovenských korún a ďalších 20 mld. slovenských korún na reštrukturalizáciu tunelovanej Investičnej a rozvojovej banky. Na ozdravenie bánk štát takto vynaložil viac ako 200 mld. slovenských korún, aby ich sprivatizovali zahraniční investori za zhruba 42,5 mld. slovenských korún. Kto bral zodpovednosť? Drahé zahraničné audítorské firmy, ktoré majú v podstate monopol na audit veľkých bánk a strategických monopolov? Kto je za najnákladnejšie ozdravenie bánk zodpovedný? Vláda touto operáciou zvýšila štátny dlh zhruba o 160 mld. slovenských korún. Súčasne vytvorila podmienky, aby bankový sektor tvoril zisk aj z úrokových výnosov od štátu a tento vo vysokých dividendách odčerpal do zahraničia. Náklady na obsluhu dlhu sa sústavne nabaľujú, až kým nepríde k úplnému splateniu dlhu z prebytkov štátneho rozpočtu, resp. z predaja majetku štátu. Likvidácia pohľadávok z nesplácaného úveru vykonávala Slovenská inkasná akciová spoločnosť. Jej výnosy nedosiahli ani 5 % z objemu likvidovaných pohľadávok. Niet pochýb o tom, že banky bolo treba ozdraviť aj za prispenia štátu. Ale za akú cenu? Len za rok 2010 zahraniční bankoví investori získali zhruba 135 mil. eur dividend. Vláda sa rozpakuje prijať razantné opatrenia voči bankám, voči prirodzeným monopolom a subjektom s vysokými príjmami. Nechýba jej však rozhodnosť pri zvyšovaní daní a uplatňovaní reštrikčných opatrení voči prevažnej, bohužiaľ, stále mlčiacej časti občanov. Dokedy? (Sústavný ruch v sále.) Pokračuje zavádzanie občanov predvolebnými sľubmi politikov. Prevláda povrchnosť v poznaní, neskúsenosť a náhodné riešenia. Chýba hlbšie analytického poznanie stavu hospodárstva a vymedzenie jeho priorít, najmä z hľadiska ekonomických nástrojov umožňujúcich zvyšovanie zamestnanosti, a to napriek tomu, že... (Neustále sústavný ruch v sále. Prerušenie vystúpenia predsedajúcim.)
R. Fico, predseda vlády SR: (2008-07-03):
Na dnešnej hodine otázok bude neprítomný podpredseda vlády pre vedomostnú spoločnosť, európske záležitosti a ľudské práva a národnosti Dušan Čaplovič, zastupuje ho minister zahraničných vecí, pán Kubiš. Ďalej bude neprítomný minister výstavby a regionálneho rozvoja zo zdravotných dôvodov, pán Janušek, zastupuje ho minister životného prostredia, pán Izák. Neprítomný z dôvodu zahraničnej pracovnej cesty je aj minister zdravotníctva, pán Raši a zastupuje ho ministerka práce, sociálnych vecí a rodiny, pani Tomanová. Pán podpredseda, som pripravený teraz odpovedať na otázky, ktoré poslanci a poslankyne postavili. Ďakujem pekne.
Danko, Andrej, podpredseda NR SR (2024-02-16):
Poslanec Hazucha.
Žiga, Peter, podpredseda NR SR (2024-04-17):
Prezentujme sa, prosím, a hlasujme. (Hlasovanie.) 144 prítomných, 142 za, 1 proti, 1 nehlasoval. Konštatujem, že sme tento návrh schválili. Teraz prosím spoločného spravodajcu z výboru pre verejnú správu a regionálny rozvoj Viliama Zahorčáka, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 180/2018 o podmienkach výkonu volebného práva, tlač 136, bod 16 schváleného programu. Nech sa páči, pán spravodajca, uveďte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 136.)
Kvorka, Ján, poslanec NR SR (2017-12-07):
Ďakujem za slovo, pán predsedajúci. Pán minister, chcem sa ti poďakovať za vystúpenie a vysvetlenie, pretože názory našich opozičných kolegov sú vždycky zamerané jednostranne. V tomto prípade je potrebné si uvedomiť, že ten pes zakopaný je niekde inde. Pán minister veľmi správne pomenoval a povedal, keď začal hovoriť tuná o voľakýchsi pozemkových barónoch. Veľmi dobre vieme, že keď prišlo k zmene, tak štátne podniky; štátne majetky prešli privatizáciou a poľnohospodárske družstvá prešli transformáciou. A tu vznikli veci, o ktorých by sme mohli polemizovať, a myslím si, že tých pozemkových barónov by sme aj vo vašich radoch našli niekoľko. Len by sme sa museli pozrieť detailne vám na prsty a poukázať a ukázať to, čo ste podokazovali. A teraz sa tuná hráte na voľakýchsi svätuškárov a moralistov a chcete nám tuná hovoriť o voľačomsi. Samozrejme, že pán minister bude hovoriť o financiách, veď je financmajster, čo iné je? Pozerá sa na štátny rozpočet z pohľadu financií. A za veci, ktoré sa tuná dejú niektoré, on absolútne nemôže. Nie je možné, aby on zasahoval do vecí, ktoré sú dané dačím iným, pretože sú v úplne iných vlastníckych vzťahoch. Tuná sú už vlastnícke vzťahy postavené v mnohých prípadoch na takej báze, že nie je možné do toho zasahovať. A ako príklad choďte len medzi bežných ľudí, veľmi dobre vieme, že poľnohospodárska pôda, používaných je 90 % v nájme, a opýtajte sa tých vlastníkov pôdy, ako sa narába s ich pôdou, aké majú oni ťažkosti pri presadzovaní, aby dostali svoje dividendy alebo aby to bolo správne dané do pravej miery, tak ako je to potrebné.
S. Kahanec, poslanec: (2007-03-28):
Ja chcem nadviazať na jednu vetu, ktorú povedal pán poslanec Lipšic na konci. Vedieť povedať svoj vlastný názor. Plne s tým súhlasím. Treba vedieť povedať svoj postoj ako postoj zodpovedný a povedať ho aj vtedy, ak má byť na obranu bezbranných, prípadne aj proti vôli silných tohto sveta. A vedieť ho povedať ako múdre a zodpovedné stanovisko, v našom prípade vyhlásenie. Ja dúfam, že k takémuto vyhláseniu dospejeme na konci tejto dlhej rozpravy už aj preto, že sme jej venovali toľko času. Ďakujem pekne.
B. Bugár, podpredseda NR SR: (2005-12-13):
Vyhlasujem rozpravu v treťom čítaní za skončenú. Pani poslankyňa ako spravodajkyňa, vaše odporúčanie je?
Figeľ, Ján, podpredseda NR SR (2013-10-16):
Nech sa páči, Alojz Hlina.